Hva er termisk brudd og hvordan kan jeg sikre meg mot det?
Termisk brudd kommer som resultat av kritiske temperaturforskjeller over glassets flate.  Ingen kan med sikkerhet forutsi hvorvidt dine vinduer vil oppleve termisk brudd ved å montere våre produkter der. Generelt kan man si følgende; jo større avstand produktet har til vinduet jo mindre er faren for termisk brudd.  Vår erfaring er følgende:  Mørkleggende plisségardiner og lystette Duette® gardiner øker faren for termisk brudd ved montering tett inntil glasset. Vår erfaring er at termisk brudd forekommer i 5-10 % av tilfellene ved slike valg. Ved å montere produktet med 5 cm avstand til glasset reduseres dette til 0 % etter vår erfaring. Årsaken til dette er at mørkleggende og lystette tekstiler ikke «puster». De fanger dermed mer av varmen mellom glass og gardin.  Termisk brudd oppleves som sjeldent/aldri på plissé- og Duette® gardiner som ikke er mørkleggende eller lystette selv ved montering tett inntil glasset.  Erfaringen og tallene baserer seg på over 20 år i bransjen og tusenvis av leverte produkter. Vi henviser til kjøps- og leveringsbetingelsene og presiserer at Markisehuset ikke står ansvarlig for erstatning hverken av produkt eller glass forårsaket av termisk brudd.  Glass og Fasadeforeningen har utarbeidet en veileder for de som ønsker å lese mer om dette  Fabrikken vår har gjennomført uavhengige tester på termisk brudd. IFT Rosenheim (Tysklands svar på Sintef) fant at termisk brudd ikke skyldes solskjermingen, men ble forårsaket av skader i glasset på grunn av:  Kantskader som følge av feil bruk eller under produksjon, lagring, transport, håndtering eller montering.
 Bruddanvisninger som følge av skjæring av glasset. Dette avhenger av glasstype og kvaliteten på skjæreutstyret. En glasskant som blir rent tilskåret eller slipt/polert, beholder styrken og har dermed mindre fare for å sprekke.  Konklusjonen ble at «feilfrie» glass klarte de ikke å få til å sprekke under normale omstendigheter/temperaturer, selv med lystette tekstiler. Til opplysning vil ethvert objekt man plasserer i/inntil vinduet, for eksempel en plante, kunne forårsake termisk brudd.  Vår konklusjon vil være å fraråde montering av lystette tekstiler inntil glasset da vi mener sjansen for termisk brudd er for stor.